**Dar es Salaam** (*Mjesto mira*, arapski: *دار السلام‎*) nekad zvan **Mzizima** je najveći grad Tanzanije u istočnoj Africi od 2 339 910 stanovnika. i još uvijek neformalni glavni grad, zbog brojne administracije koja se nije preselila u Dodomu od kad je ona postala prijestolnica 1974.

*Dar es Salaam* je i administrativni centar istoimene tanzanijske *Regije Dar es Salaam*

Avenija Samora u centru grada
Pogled na grad sa mora

Geografske karakteristike
-------------------------

*Dar es Salaam* leži preko puta otoka Zanzibar u istoimenom Zaljevu Dar es Salaam na obali Indijskog oceana.
Grad je smješten kod odlične prirodne luke, sa brojnim pješčanim plažama u okolici.

Pogled na luku Dar es Salaama
Kao veliki grad je administrativno podjeljen u tri okruga, a to su; Ilala, Kinondoni i Temeke.

Historija
---------

*Bandar as-salām* (što na arapskom znači *Luka mira*) izgradio je 1862. kao potpuno novo naselje zanzibarski sultan pored postojećeg domorodačkog sela *Mzizima* (to na Svahiliju znači *Zdravi grad*). *Bandar as-salām* i Mzizima spojili su se u jedno naselje koje je vremenom izmjenilo ime u *Dar as-salām* (*dar* znači kuća, a *bandar* znači luka), to je bilo malo ribarsko naselje izvan svih važnih trgovačkih puteva. Važnost mu je porasla 1887. kad ga je odabralo Njemačko Istočno Afričko društvo (Deutsch-Ostafrikanische Gesellschaft) -za izgradnju svoje trgovačke kolonije i bazu za prodor prema velikim afričkim jezerima. Veliki skok u razvoju grada bila je izgradnja željezničke pruge od *Dar es Salaama* do Jezera Tanganjika (Tanganjikabahn) koja je 1909. došla do jezera.*Dar es Salaam* je bio glavni grad Njemačke Istočne Afrike od 1891. do 1916. zatim britanskog mandatnog teritorija Tanganjika od 1919. do 1961. a nakon tog nezavisne države Tanjganjike od 1961. do 1964. i nakon toga ujedinjene Tanzanije od 1964. sve do 1974. kad je odlučeno da glavni grad postane Dodoma u sredini zemlje. U *Dar es Salaamu* i danas ima puno savezne administracije, tako da je za masu stvari i nadalje glavni grad. Grad je bio poprište terorističkog napada na američku ambasadu islamskih militanata 1998, u kojem je poginulo 10 tanzanijskih građana, a više njih ranjeno.
*Dar es Salaam* ima neobičnu mješavinu arhitekture, od tradicionalnih svahili građevina po predgrađima, do njemačkih, britanskih i azijatski građenih zgrada za kolonijalnih vremena. Nakon Drugog svjetskog rata počeli su se graditi neboderi, i suvremene višekatne zgrade, tako je izgrađen bolnički kompleks, Tehnički zavod i palača Vrhovnog suda.
Najviša i najveća obrazovna ustanova u gradu je Univerzitet Dar es Salaam, osnovan 1961. na kom studira oko 16 400 studenata i oko 2 700 postdiplomaca. Grad ima nekoliko knjižnica i istraživačkih instituta.

Znamenitosti
------------

Najveće atrakcije *Dar es Salaama* su Nacionalni muzej, Katedrala sv.Josipa (1897.-1902.), Muzej sela i Botanički vrt.

Klimatske karakteristike
------------------------

*Dar es Salaam* leži blizu ekvatora na obali toplog Indijskog oceana te ima ekvatorsku klimu po Köppenovoj klasifikaciji klime, karakterističnu po dva godišnja doba, vlažnom i suhom.

Vlažna sezona uobičajeno ima dva razdoblja, sezona dugih kiša traje od aprila do maja, a sezona kratkih pljuskova pojavljuju se u oktobru i decembru. Godišnja količina oborina je oko 1100 mm.

| **Klimatološki medijani za Dar es Salaam** |
| --- |
| Mjesec | jan-sij | feb-velj | mar-ožu | apr-tra | maj-svi | jun-lip | jul-srp | aug-kol | sep-ruj | okt-lis | nov-stu | dec-pro | godina |
| Srednji maksimum (°C) | 31 | 31 | 31 | 30 | 29 | 29 | 28 | 28 | 28 | 29 | 30 | 31 | **30** |
| Srednji minimum (°C) | 25 | 25 | 24 | 23 | 22 | 20 | 19 | 19 | 19 | 21 | 22 | 24 | **22** |
| Precipitacija (mm) | 66 | 66 | 130 | 290 | 188 | 33 | 31 | 25 | 31 | 41 | 74 | 91 | **1 066** |
| *Izvor:*  |

Privreda i transport
--------------------

Luka u *Dar es Salaamu* je prirodni izlaz do Indijskog oceana za veći dio Tanzanije, i izvoz poljoprivrednih proizvoda i ruda, preko nje se izvozi i puno roba iz susjednih zemalja Ugande, Ruande, Burundija, Demokratske Republike Kongo, Zambije i Malavija. To je također i tranzitna luka prema rijeci Kongo, jer se željeznicom roba prebacuje do rijeke Lualaba, jedne od pritoka Konga i dalje brodovima. Grad je polazna stanica dviju željezničkih linija; nove TAZARA, izgrađene 1975. koja ide do susjedne države Zambije, i stare *Centralne linije* koju su uglavnom izgradili Nijemci (a dovršili Britanci) koja povezuje grad sa Kigomom na Jezeru Tanganjika preko Dodome, čiji drugi krak vodi do grada Mwanza na jezeru Viktorija.

Katedrala sv.Josipa
Danas je *Dar es Salaam* je danas zbog svoje slikovite luke, prekrasnih plaža, i uzbudljivog noćnog života postao popularna turistička destinacija.
*Dar es Salaam* ima i nešto industrije, proizvodi se sapun, boje, cigarete, prehrambeni proizvodi, metalna galanterija, staklo, tekstil, obuća, namještaj i drvna galanterija.

*Dar es Salaam* ima međunarodni aerodrom Julius Nyerere, koji je najveći u zemlji, nazvan po imenu prvog predsjednika nezavisne Tanjganjike i Tanzanije. U njemu ima sjedište domaća kompanija Air Tanzania.

Gradovi prijatelji
------------------

* Njemačka, Hamburg
* Turska, Samsun
* Kina, Yiwu

Izvori
------

1. 1 2  „*Tanzania: Regions & Towns*" (engleski). Citypopulationde. Pristupljeno 9. 5. 2011.
2. 1 2 3 4 5 6 7 8 9 10 11 12  „*Dar es Salaam*" (engleski). Encyclopædia Britannica. Pristupljeno 9. 01. 2012.
3. 1 2  „*Average Conditions Dar es Salaam*". BBC Weather. Pristupljeno 5. 1. 2012.

Panorama Dar es SalaamaPanorama Dar es Salaama

Vanjske veze
------------

***Dar es Salaam*** na Wikimedijinoj ostavi

* *Dar es Salaam* na portalu Encyclopædia Britannica ()

| * p
* r
* u
Glavni gradovi afričkih država |
| --- |
| 

Abidjan, *Obala Slonovače*  **•** 
Abuja, *Nigerija*  **•** 
Accra, *Gana*  **•** 
Adis Abeba, *Etiopija*  **•** 
Alžir, *Alžir*  **•** 
Antananarivo, *Madagaskar*  **•** 
Asmara, *Eritreja*  **•** 
Bamako, *Mali*  **•** 
Bangui, *Centralnoafrička Republika*  **•** 
Banjul, *Gambija*  **•** 
Bissau, *Gvineja Bisau*  **•** 
Bloemfontein (sjedište sudske vlasti), *Južnoafrička Republika*  **•** 
Brazzaville, *Republika Kongo*  **•** 
Bujumbura, *Burundi*  **•** 
Cape Town (sjedište zakonodavne vlasti), *Južnoafrička Republika*  **•** 
Conakry, *Gvineja*  **•** 
Cotonou (de facto), *Benin*  **•** 
Dakar, *Senegal*  **•** 
Dar es Salaam (administracija), *Tanzanija*  **•** 
Dodoma, *Tanzanija*  **•** 
Djibouti, *Džibuti*  **•** 
Džuba, *Južni Sudan*  **•** 
Freetown, *Sijera Leone*  **•** 
Gaborone, *Bocvana*  **•** 
Harare, *Zimbabve*  **•** 
Jamestown, *Sveta Helena*  **•** 
Kairo, *Egipat*  **•** 
Kampala, *Uganda*  **•** 
Kartum, *Sudan*  **•** 
Kigali, *Ruanda*  **•** 
Kinshasa, *Demokratska Republika Kongo*  **•** 
Libreville, *Gabon*  **•** 
Lilongwe, *Malavi*  **•** 
Lobamba (kraljevski i zakonodavni glavni grad), *Esvatini*  **•** 
Lomé, *Togo*  **•** 
Luanda, *Angola*  **•** 
Lusaka, *Zambija*  **•** 
Malabo, *Ekvatorijalna Gvineja*  **•** 
Mamoudzou, *Mayotte*  **•** 
Maputo, *Mozambik*  **•** 
Maseru, *Lesoto*  **•** 
Mbabane (upravni grad), *Esvatini*  **•** 
Mogadiš, *Somalija*  **•** 
Monrovia, *Liberija*  **•** 
Moroni, *Komori*  **•** 
Nairobi, *Kenija*  **•** 
N'Djamena, *Čad*  **•** 
Niamey, *Niger*  **•** 
Nouakchott, *Mauritanija*  **•** 
Ouagadougou, *Burkina Faso*  **•** 
Port Louis, *Mauricijus*  **•** 
Porto-Novo, *Benin*  **•** 
Praia, *Zelenortska Republika*  **•** 
Pretoria (službeni), *Južnoafrička Republika*  **•** 
Rabat, *Maroko*  **•** 
São Tomé, *Sao Tome i Principe*  **•** 
Tripoli, *Libija*  **•** 
Tunis, *Tunis*  **•** 
Victoria, *Sejšeli*  **•** 
Windhoek, *Namibija*  **•** 
Yamoussoukro (službeni), *Obala Slonovače*  **•** 
Yaoundé, *Kamerun*
 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 167026731
* LCCN: n79079320
* GND: 4090903-7
* SUDOC: 171025849
* NKC: ge835041

 |